ധര്മടം പീഡനക്കേസ്: ഡി.എം.ഒയെ കോടതി വിളിപ്പിച്ചു തലശ്ശേരി: ധര്മടം പൊലീസ് സ്റ്റേഷന് പരിധിയില് നടന്ന പീഡനക്കേസില് പ്രതിചേര്ക്കപ്പെട്ട തലശ്ശേരി കുയ്യാലി ഷറാറ ബംഗ്ലാവില് ഉച്ചുമ്മല് കുറുവാങ്കണ്ടി ഷറഫുദ്ദീന്െറ ലൈംഗിക ശേഷി പരിശോധനക്കായി മെഡിക്കല് ബോര്ഡ് രൂപവത്കരണത്തിനായി തീര്പ്പുണ്ടാക്കാന് ജില്ല മെഡിക്കല് ഓഫിസറെ തലശ്ശേരി കോടതി വിളിച്ചുവരുത്തി. ഇതിനിടെ 15കാരിയെ മാനഭംഗപ്പെടുത്താന് ഒത്താശ ചെയ്തുവെന്ന കേസില് കാഞ്ഞങ്ങാട് ജയിലില് റിമാന്ഡില് കഴിയുന്ന കതിരൂര് ഗ്രേസ് ക്വാര്ട്ടേഴ്സില് ഷംനയും 30 ജാമ്യത്തിനായി കോടതിയില് ഹരജി സമര്പ്പിച്ചു. ഇവരുടെ ജാമ്യാപേക്ഷയില് തലശ്ശേരി ഒന്നാം അഡീഷനല് ജില്ല സെഷന്സ് കോടതി തിങ്കളാഴ്ച വാദംകേള്ക്കും. ഷറഫുദ്ദീന്െറ ജാമ്യഹരജിയും തിങ്കളാഴ്ച പരിഗണിക്കും. ധര്മടം പൊലീസ് സ്റ്റേഷന് പരിധിയില് താമസക്കാരിയായ പെണ്കുട്ടിക്ക് വീടും സാമ്ബത്തികസഹായവും നല്കാമെന്ന് വാഗ്ദാനം ചെയ്ത് ശാരീരികമായി ഉപദ്രവിക്കാന് ശ്രമിച്ചുവെന്നാണ് ഷറഫുദ്ദീനെ തിരെയുള്ള കേസ്. ബന്ധുവായ സ്ത്രീയും ഭര്ത്താവുമാണ് പെണ്കുട്ടിയെ വ്യവസായപ്രമുഖനായ ഷറഫുദ്ദീന് മുന്നിലെത്തിച്ചത്. ജൂണ് 28നാണ് കേസില് മൂന്നാം പ്രതിയായ ഇയാള് അറസ്റ്റിലായത്. ഇതിനിടെ, പീഡനത്തിനിരയായ പെണ്കുട്ടിയുടെ രഹസ്യമൊഴി തലശ്ശേരി ജുഡീഷ്യല് ഒന്നാം ക്ലാസ് മജിസ്ട്രേറ്റ് രുഗ്മ എസ്. രാജ് രേഖപ്പെടുത്തിയിരുന്നു. ഷറഫുദ്ദീന് അറസ്റ്റിലായപ്പോള് തലശ്ശേരി ജനറല് ആശുപത്രിയില്നിന്ന് ലൈംഗികശേഷിയില്ലെന്ന സര്ട്ടിഫിക്കറ്റ് ലഭിച്ചത് കേസന്വേഷിക്കുന്ന പൊലീസ് സംഘവും പ്രോസിക്യൂഷനും ഗൗരവത്തോടെ നിരീക്ഷിച്ചിരുന്നു. അന്വേഷണത്തിനൊടുവില് പ്രതികള്ക്കെതിരെ പോക്സോ ഉള്പ്പെടെയുള്ള വകുപ്പുകള് ചേര്ത്താണ് ധര്മടം പൊലീസ് കേസെടുത്തത്.